Homo-hets stopper ikke fansen: Holder fast ved Pacquiao
– Det er sunn fornuft. Ser du dyr pare med samme kjønn? Hvis menn parer med menn og kvinner med kvinner, er de verre enn dyr, sa Pacquiao i et TV-intervju. Lørdag skal han bokse sin trolig siste kamp - mot amerikaneren Timothy Bradley i Las Vegas. Og det er ingen tvil om hvem som er publikumsfavoritten. Sportsutstyrsgiganten Nike brøt umiddelbart sitt samarbeid med Pacquiao etter de famøse homo-uttalelsene, men fansen står altså fortsatt ved hans side. Les også: Proffbokser ut av koma etter en uke. Under fredagens innveiing fikk han voldsom applaus. Opp mot 3000 tilskuere hadde møtt opp - bare for å se bokserne bli veid. Dette er ikke VM-kamp, og ingen viktig kamp egentlig. Likevel er det stor oppmerksomhet, og TV-kanalen HBO viser matchen. I mai stiller Pacquiao for en plass i det filippinske parlamentet og har allerede startet valgkampen. Les også: Kan bli straffet grunnet skulderskaden Ifølge Manny Pacquiao er altså karrieren slutt lørdag. I kulissene har hans PR-sjef Fred Sternburg og teamet forøvrig jobbet hardt for å dysse ned de omtalte homo-uttalelsene. Bokseren har da også beklaget det han sa: – Jeg er lei meg for at jeg har såret personer med min sammenligning av homofile og dyr. Jeg ber om tilgivelse. Jeg står fremdeles ved min tro, jeg er imot homofilt ekteskap på grunn av det bibelen sier, men jeg fordømmer ikke det homofile samfunnet. Jeg elsker dere alle med kjærlighet fra herren. Gud velsigne dere alle, jeg ber for dere, skrev han på facebook. Mayweather: - Du kommer til et punkt der penger ikke lenger har noe å si Manny Pacquiao tapte i mai i fjor «tidenes boksekamp», som mange mente ble et antiklimaks. Floyd Mayweather (38) tok seieren hjem på poeng, men ble pepet ut av publikum i Las Vegas. Det er tredje gang Pacquiao møter Bradley. Begge ligger blant de ti beste i verden kilo for kilo. Men filippineren er stjernen av dem. Han skal ifølge rapportene innkassere rundt 165 mill. kroner på kampen, mens amerikaneren må nøye seg med snaut 50 mill. kroner. For ordens skyld: ryktene går om at det kan bli et gigantoppgjør mellom vinneren av Pacquiao/Bradley og Floyd Mayweather. Sistnevnte har som kjent lagt opp, men 39-åringen skal ha hintet om at han kan tenke seg tilbake i bokseringen. Vi får se...
Manny «Pacman» Pacquiao (37) provoserte i februar en hel verden ved å uttale at homofile er verre enn dyr. Men han er stadig super-populær blant supporterne.